NaiveNeuron/SloPal huggingface dataset:
Muňko, Dušan, poslanec NR SR (2023-11-23):
234. Pán poslanec, som rád, že si sa snažil ľuďom podrobne vysvetliť, čo spravila, keď Slovenská informačná služba dala tú správu. Veď, priatelia, pochopte, jakú sme stratili vážnosť medzi spravodajskými službami, ktoré nám poskytujú veci. Odvolali sme dvoch šéfov Slovenskej informačnej služby, obidvoch sme začali stíhať. Na základe čoho? Vy si vôbec neuvedomujete, že keby bolo došlo k prestrelke pri zatýkaní pána Pčolinského, že čo by bolo? Páni, vy zľahčujete situáciu. Vy neviete, že proste z toho budú súdne spory, ktoré zaplatíme všetci, zaplatia slovenskí občania? Ja vás nemienim strašiť. Tie veci, ktoré sú tam, ktoré vyjdú na povrch, viete, ja nechápem, lebo ste tu vysokoškolskí ľudia, tak si preverte niektoré veci. Tak ako si, keď ste včera, odbočím trochu, keď sme sa bavili, hovoríte o vládnom programe, veď si pozrite kapitoly vládneho programu, kto zapríčinil, že tie verejné financie sú také, aké sú tu. Proste a kto zapríčinil, že ministerstvo vnútra sa nachádza v takom svrabe, ako je. Keby ten minister dneska nekonal, tak musí byť takisto postihnutý. Ja som zvedavý, čo bude hovoriť bývalý policajný prezident, keď namočí ministra vnútra. Čo bude hovoriť druhý policajný prezident, keď bude tiež súdne trestaný. Som strašne zvedavý, čo bude potom hovoriť. Páni, uvedomte si vážnosť situácie, ktorá je v štáte. Nie ste tu, prosím vás, na to, aby sme tu sa prekárali pravica-ľavica. Uvažujte normálne, páni. Budete vidieť, čo bude súdnych sporov tých ľudí, ktorí tam boli. Tam ten pán sedel za čo pár dní pred voľbami, aby večer bola tlačovka? Pán Gašpar na to sedel? Pokiaľ by sme tu boli robili cirkus? Páni uvedomte si vážnosť... (Prerušenie vystúpenia časomerom.)
Hrnko, Anton, poslanec NR SR (2016-10-25):
Ďakujem, pán predsedajúci. Vážená pani poslankyňa, vypočul som si váš prejav a musím povedať to, čo som povedal aj ráno vášmu kolegovi z opozície pánovi Rajtárovi. Keď už niečo tvrdíte, tak tvrďte aspoň pravdu. Predsa nemôžete hovoriť niečo, čo nie je pravda. Vy hovoríte, že SNS tu zdržuje nejakým rokovacím poriadkom. My sme predložili rokovací poriadok. Slušné z vašej strany by bolo o ňom povedať, čo si o ňom myslíte. Slušné predložiť pozmeňovacie návrhy, ktoré ste mohli urobiť do jedného zoznamu. My by sme sa s nimi zoznámili. Povedali by sme: tieto áno, tieto nie, toto je nezmysel. Ale vy tu namiesto toho dva dni rokujete, dva dni tu mlátite prázdnu slamu dookola. Potom sa tu ešte pohádate medzi sebou, jedni s druhými. A vy hovoríte, že Slovenská národná strana niekoho zdržuje? Veď ak tu niekto zdržuje, tak ste to vy! Preboha, veď sa pozrite na seba! A nemyslíte si, že všetky zločiny okrem zavraždenia Winnetua, ktorého zavraždil Santer, urobila táto koalícia. Veď to nie je pravda. Každý je omylný. Každý robí chyby, ale vy vidíte seba v zlatom zrkadle a myslíte si, že všetci sú v krivom. Nie je to pravda. Zamyslite sa nad sebou.
Vetrák, Milan, poslanec NR SR (2023-06-27):
Tak, vážené dámy, vážení páni, v prvom rade ja by som sa chcel naozaj všetkým poďakovať tým kolegom, ktorí, ktorí sa ti tu snažia vyjsť určitým spôsobom v ústrety, lebo máme toho veľa na programe a máme tu aj dôležité body a my sa snažíme byť tiež slušní a predraďujeme tu rôzne body a som, ja som to nerobil ani raz, ale o tom by sme mohli debatovať dlhšie inokedy. Ale vždy som podporoval tie veci aj dneska, nakoniec aj opozícií, že si tu mohla predraďovať uznesenie o Európskych záležitostiach, že dôležité veci, ale snažíme sa vychádzať tým ostatným v ústrety, tak poprosím trošku pochopenia a ospravedlňujem sa všetkým zamestnancom, ktorí teraz budú mať nejaké problémy s tým, ale my tie zákony pre, pre ľudí chceme naozaj prerokovať, no a potom ideálne schváliť. No a toto je jeden z nich z tých zákonov, ktorý predkladám. A toto je dokonca zákon, ktorý pomáha vláde pána Ódora. Čiže viete, boli tu veľké, veľké diskusie o tom, že kto túto vládu podporuje, kto ju nepodporuje, kto jej vysloví dôveru, kto jej nevysloví dôveru. Ale potom sa dá na to pozerať aj inak, že kto reálne robí tuná v parlamente niečo preto, aby mohla akákoľvek vláda vrátane vlády pána Ódora normálne fungovať a implementovať plán obnovy a všetko, čo s tým súvisí. Lebo to práve táto, túto vec tu budeme teraz o malú chvíľu riešiť a ak sa nemýlim, tak to bude pozmeňujúci návrh pani poslankyne Miernej, ktorý tu bude riešiť, že umožní, umožní terajšej vláde s obmedzenými právomocami, ak to schválime bez nejakých pochybností, bez nejakých právnych pochybností, implementovať plán obnovy, pretože ten môj návrh, ktorý bol predložený do prvého čítania, síce otvára zákon o pláne obnovy, ale otvára ho len v ustanovení, ktoré spresňuje právnu úpravu ohľadne nakladania s osobnými údajmi. Čiže dá sa dôvera v ten štát a dôvera v to, aby fungovali inštitúcie a fungovali ústavné orgány vyjadrovať rôznym spôsobom a my ten jeden spôsob dnes prejavíme tým, že umožníme vláde pána Ódora, teda hnutie OĽANO umožní a ostatní vláde pána, aby mohla riadne fungovať, aby peniaze z plánu obnovy sa neroztrácali alebo teda vôbec sa mohli použiť. Ja teda potom aj budem následne sa vyjadrovať k tým pozmeňujúcim návrhom, ktoré budú podané a nechcem to teraz robiť v tom úvodnom slove a budem, samozrejme, alebo budem aj ja predkladať jeden návrh zákona, ktorý súvisí s plánom obnovy nie úplne priamo alebo nepriamo, teda súvisí, ale nepriamo a je to elektronizácia katastra nehnuteľnosti, ktorý, ktorý je financovaný z plánu obnovy, ktorý podobne ako insolvenčný register, keď sa predkladal pred pár týždňami a mesiacmi veľmi tesne neprešiel hlasovaním v pléne a myslím si, že bola by to škoda, keby nám prepadli také veci, ktoré súvisia s plánom obnovy a s míňaním prostriedkov z plánu obnovy na prospech Slovenska. A to je jedno, či je to insolvenčný register, kataster nehnuteľností alebo obdobné veci. Takže toľko zatiaľ na úvod, ja potom, samozrejme, sa tomu budem troška viac venovať v rámci rozpravy a aj v rámci tých pozmeňovákov, ktoré pozmeňovacie návrhy, ktoré budú predložené.
Spišiak, Jaroslav, poslanec NR SR (2024-01-24):
Ďakujem pekne za slovo. Pán poslanec Sulík, vy ste tu operoval s číslami, lehotami, právnymi kvalifikáciami a ich vplyv do budúcna, keď bude tato novela schválená. Málokto v tejto sále, veľmi málokto vôbec vie, aký reálny dopad to bude mať na celú spoločnosť. Nevedia to ani konkrétni prokurátori, jediní, čo na základe mojej 24-ročnej praxe viem povedať, majú úplne jasno, čo ich čaká, ak sa toto schváli, sú tí zločinci. Každý už teraz presne vie, aká je teraz jeho kvalifikácia, aká bude po novele, koľko rokov mu hrozí alebo nehrozí, či nebude jeho skutok premlčaný, či bude prepustený z väzby, a do budúcna aký to bude mať vplyv na jeho ďalšiu kriminálnu budúcnosť. Oni to vedia úplne všetci a čakajú a čakajú, kedy konečne už to tu tá vládna koalícia presadí, aby mohli oslavovať a tešiť sa na krásnu budúcnosť. Takto to je. Čo ešte k tomu viac dodať, aby som vyčerpal tie dve minúty? (Povedané so smiechom.) Niekedy nestihnem a niekedy, niekedy hovorím málo. Ale konkrétny prípad, ako čaká a sedí vo väzbe... no ešte, no áno... Môže dô... môže dôjsť k poškodeniu alebo ukráteniu ich osobných práv, že má byť prepustený z väzby zo dňa na deň, akonáhle to začne platiť, a nebude, lebo tí vyšetrovatelia budú potrebovať týždeň-dva, možno mesiac, aby každý z tých 30-tisíc spisov prekvalifikovali, napísali uznesenie, zastavili trestné stíhanie a on tam bude sedieť dva-tri dni nad rámec a bude podávať ústavnú sťažnosť, že boli porušené jeho práva, že sedel vo väzbe neoprávnene, a to budú možno... (Prerušenie vystúpenia časomerom. Potlesk)
Žitňanská, Jana, poslankyňa NR SR (2022-03-15):
Ďakujem veľmi pekne. Dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia (ruch v sále a zaznievanie gongu) a dopĺňajú niektoré zákony (tlač 834). Národná rada Slovenskej republiky uznesením č. 1208 z 2. februára 2022 pridelila predmetný návrh zákona na prerokovanie týmto výborom: ústavnoprávnemu výboru, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona (tlač 834) prerokovali a odporučili Národnej rade Slovenskej republiky schváliť ústavnoprávny výbor a výbor pre financie a rozpočet. Výbor pre sociálne veci dňa 14. marca 2022 o predmetnom návrhu zákona nerokoval, pretože podľa § 52 ods. 2 zákona o rokovacom poriadku nebol uznášaniaschopný. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 175 z 15. marca 2022. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu, do ktorej sa hlásim ako prvá.
Laššáková, Jana, podpredsedníčka NR SR (2015-05-12):
Pán poslanec Beblavý, nech sa páči, máte slovo.
Bugár, Béla, podpredseda NR SR (2016-04-18):
Pán poslanec Číž.
Jurinová, Erika, podpredsedníčka NR SR (2013-10-25):
Ďakujem pekne, pán predsedajúci. No nestáva sa mi často, že možno reagujem veľmi kriticky na opozičného politika, ale nedá mi teraz. Hovorili ste zo začiatku vystúpenia o diskriminácii Rómov. V prvom rade chcem povedať, že tento zákon sa týka naozaj nielen Rómov. Týka sa aj sociálne slabších bielych rodín. Chápem strach z toho, že, ja neviem, možno z nejakej, z toho, že niektorí ľudia sa môžu uviesť do vlastnej biedy, alebo ešte do väčšej biedy, ako majú a tento strach aj vo mne pretrváva, hej, takže tá možnože ľudsko-právna agenda v tomto je oprávnená. Na druhej strane ponechávať ľudí v nečinnosti tým a tváriť sa, že nech idú pracovať až vtedy, keď budeme mať skutočnú prácu pre nich vytvorenú, nebude to vytvárať ďalší kolos, ktorý nám bude produkovať ľudí, ktorí sú naozaj už neschopní prijímať akékoľvek možno možnosti práce? Hovorili ste často o diskriminácii. Áno, tá diskriminácia voči Rómom tu je. Existuje tu, je to fenomén, ktorý tu je už niekoľko desaťročí, minimálne 20 rokov, 40 rokov, 60, možnože vlastne celý čas ju tu máme, ale treba si uvedomiť, že za 20 rokov nejako nastaveného systému sa tu neudiali veľmi pozitívne zmeny odvtedy. Nevidím tu žiadnu pozitívnu zmenu. Len naozaj balík ide dopredu, valec ide dopredu a produkuje nám stále väčšiu skupinu ľudí, ktorí si nevedia so svojím životom poradiť. Nevravím, že toto je dobré riešenie, určite sa dá vylepšovať. Veľa pozmeňovákov, ktoré vedia vylepšiť tento problém, ale si myslím, že zmena, ktorá nastáva je tak zásadná, že by som povedala, že ju treba využiť. Aj keď vravím, že veľa zlých vecí sa tam objavuje... (Prerušenie vystúpenia časomerom.)
Bugár, Béla, podpredseda NR SR (2016-09-13):
Pán poslanec Dostál.
Ďurica, Ondrej, poslanec NR SR (2023-03-21):
Ďakujem pekne za slovo, pán podpredseda. Dovoľte, aby som predniesol informáciu výborov Národnej rady Slovenskej republiky o prerokovaní návrhu poslancov Národnej rady Magdalény Sulanovej, Petra Krupu a Andreja Medveckého na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy (tlač 1439). Predseda Národnej rady svojím rozhodnutím č. 1508 z 13. februára 2023 pridelil návrh poslancov (tlač 1439) na prerokovanie zahraničnému výboru a Výboru Národnej rady Slovenskej republiky pre obranu a bezpečnosť ako gestorskému výboru. Predložený návrh poslancov prerokoval zahraničný výbor, ale neprijal k nemu platné uznesenie, keďže návrh uznesenia nezískal súhlas nadpolovičnej väčšiny prítomných poslancov. Výbor pre obranu a bezpečnosť návrh poslancov Národnej rady Slovenskej republiky prerokoval dňa 13. marca 2023 a neprijal k nemu platné uznesenie, keďže návrh uznesenia nezískal súhlas nadpolovičnej väčšiny prítomných poslancov. Správa Výboru Národnej rady pre obranu a bezpečnosť o prerokovaní návrhu poslancov Národnej rady Slovenskej republiky Magdalény Sulanovej, Petra Krupu a Andreja Medveckého na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy vo výboroch (tlač 1439a) nebola schválená výborom pre obranu a bezpečnosť, ktorý o nej rokoval na svojom 101. rokovaní dňa 14. marca 2023. Prílohou tejto informácie je návrh na uznesenie Národnej rady. Ďakujem, skončil som, otvorte, prosím, rozpravu.
Bugár, Béla, podpredseda NR SR (2019-06-25):
Pán spravodajca? Nie. Prerušujem rokovanie o tomto bode programu. Ešte pristúpime k prvému čítaniu o návrhu poslancov Ondreja Dostála, Zuzany Zimenovej, Milana Laurenčíka, Martina Klusa a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 300/93 Z. z. o mene a priezvisku (tlač 1544). Pán poslanec Dostál za skupinu navrhovateľov, nech sa páči, môžte tento návrh odôvodniť. (Rokovanie o návrhu poslancov Národnej rady Slovenskej republiky Ondreja Dostála, Zuzany Zimenovej, Milana Laurenčíka, Martina Klusa a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov , tlač 1544.)
V. Veteška, podpredseda NR SR: (2005-05-12):
M. Demeterová, poslankyňa: priznám sa, že by som si s pánom kolegom radšej zaspievala, ako naňho reagovala, ale žiaľ, musím tak s nevôľou urobiť. Pán kolega, budem reagovať na tú časť, samozrejme, že môj prejav nebude taký brilantný ako váš a nebude najme taký dramatický, bude vecný, napriek tomu, že aj ja mám absolvovanú základnú umeleckú školu. A považujem za veľmi nekorektné, že túto problematiku prišívate na krk práve pánu ministrovi, aj spolu s pánom Čaplovičom, hoci veľmi dobre viete, že ja osobne s pánom Čaplovičom sme s Asociáciou umeleckého školstva navštívili pána ministra a práve pán minister vlastnou váhou presadil to, že nebolo základné umelecké školstvo financované z tých poukazov, pretože pôvodne to malo byť ako len taký, záujmové školstvo, ktoré malo byť financované z poukazov, taký bol návrh pôvodný. A práve pán minister a preto aj Asociácia základného umeleckého školstva, ktorá, vtedy sa na mňa obrátila, obrátila sa na mňa aj dnes s jeho podporou.
Kažimír, Peter, podpredseda vlády a minister financií SR (2012-12-05):
Ďakujem veľmi pekne. Návrh zákona sa predkladá v súvislosti s implementáciou smernice Rady o administratívnej spolupráci v oblasti daní a prijatím smernice sa rozširuje poskytovanie požadovania a prijímania medzinárodnej pomoci a spolupráce pri správe daní, v dôsledku čoho je nevyhnutné nahradiť v súčasnosti platný zákon o medzinárodnej pomoci a spolupráci pri správe daní. Predkladaným návrhom zákona sa rozširuje vecný rozsah súčasnej úpravy, a to na dane akéhokoľvek druhu, ktoré vyberá ktorýkoľvek z členských štátov Európskej únie, s výnimkou spotrebných daní, dane z pridanej hodnoty, cla, odvodov do sociálneho zabezpečenia, poplatkov vyberaných orgánmi verejnej pomoci. V rámci medzinárodnej pomoci o spolupráci pri správe daní sa zavádza nový inštitút pravidelnej výmeny vopred určeného druhu informácií týkajúcich sa osôb majúcich trvalý pobyt alebo sídlo v inom členskom štáte, ustanovujú sa lehoty na vybavenie žiadostí a výmenu informácií, lehoty na poskytovanie informácií bez žiadostí, ako aj lehoty na oznámenie výsledku využitia poskytnutých informácií. Výmena informácií medzi členskými štátmi Európskej únie bude vykonávaná elektronickými prostriedkami prostredníctvom štandardného formulára, ktorého náležitosti a formu ustanoví Európska komisia. Ďakujem.
P. Hrušovský, predseda NR SR: (2004-02-03):
(Hlasovanie.) 121 prítomných, 72 za návrh, 6 proti, 35 sa zdržalo, 8 nehlasovalo. Návrh sme schválili. Prosím ďalší návrh. R. Vavrík, poslanec: Pán predseda, za výbor navrhujeme, aby v súlade s rozhodnutím, ktoré ste urobili ako predseda Národnej rady, aby predmetný návrh prerokovali tieto výbory: ústavnoprávny výbor, výbor pre vzdelanie, vedu, šport a mládež, kultúru a médiá, osobitný kontrolný výbor na kontrolu činnosti SIS, osobitný kontrolný výbor na kontrolu činnosti Vojenského spravodajstva a výbor pre obranu a bezpečnosť, ktorý zároveň navrhujem, aby bol výborom gestorským. Ďalej navrhujem, aby výbory prerokovali tento návrh do 30 dní od dnešného hlasovania a gestorský výbor do 31 dní od dnešného dňa. Dajte, prosím, hlasovať, pán predseda.
Šimečka, Michal, podpredseda NR SR (2024-01-08):
Ďakujem veľmi pekne. Pani poslankyňa Turčanová.
Kmec, Peter, poslanec NR SR (2022-03-15):
Ďakujem, pán predsedajúci. Ďakujem ti, pán poslanec Pellegrini, za prezentovanú pozíciu, ktorá plne reflektuje pozíciu všetkých poslancov za stranu HLAS – sociálna demokracia. Ako si správne poznamenal, Slovensko sa zaviazalo ku kolektívnej obrane, čím, tým pádom článok 5 Severoatlantickej aliancie platí pre všetkých. Tak ako my pomáhame iným, takisto idú teraz pomáhať iné krajiny nám a v tom zmysle, že máme aj my ten záväzok chrániť našu vonkajšiu hranicu NATO. Tu v parlamente v súčasnej situácii sa musíme správať a zachovať zodpovedne, pretože občania sa právom cítia ohrození, je to vidno aj na prieskumoch verejnej mienky a tuto politická zodpovednosť je namieste. Tí, ktorí hovoria, že rozmiestňovanie spojeneckých vojsk na Slovensku je predpolie na útok na NATO smerom na východ, je totálna dezinformácia, pretože akékoľvek zapojenie do konfliktu na Ukrajine sme odmietli či už my, ale aj iné členské štáty NATO vrátane generálneho tajomníka NATO, takže je tu politický záväzok priamo nevstupovať do konfliktu na Ukrajine. A v prípade týchto vojsk, o ktorých sa teraz rozprávame, ide jednoznačne o obranné spôsobilosti, či už je to protivzdušná obrana Patriot, alebo radary Sentinel, ktoré v žiadnom prípade nemajú útočné kapacity, takže tuto ide jednoznačne o dezinformácie, že tieto spôsobilosti by mali byť nejakým predpolím na útok smerom, smerom na východ. No a treba, treba povedať, že je v našom záujme, aby sme si zvýšili našu obranyschopnosť, ako už bolo povedané, že môže dôjsť s akýmkoľvek incidentom, ktoré sa môžu vyskytnúť na území Slovenskej republiky, a preto musí byť politickou zodpovednosť všetkých nás, aby sme sa vyhli týmto, týmto incidentom. Ďakujem.
Matovič, Igor, poslanec NR SR (2017-04-07):
Myslím si, že ničím neprekvapil primitív, ktorý vedie Národnú radu, a chcel by som vás oboznámiť s tým... (Prerušenie vystúpenia predsedajúcim.)
Kaščáková, Renáta, poslankyňa NR SR (2017-11-28):
Ďakujem za slovo. Pôvodne som sa nechcela zapájať do tejto rozpravy, pretože je to príliš odborná téma, a prenechávam argumentáciu odborníkom, ale, pán Bublavý, nedá mi. Ja som rada, že som vás vôbec niečo povedať v tomto parlamente, lebo za štyri roky, čo som s vami sedela ako poslankyňa v krajskom zastupiteľstve, som vás nepočula povedať ani mäkké f, ale, prepáčte, mám pocit, že tu sa vyjadrujete k téme, o ktorej, ako vyplýva z vášho vystúpenia, neviete prakticky nič. Takisto mám pocit, že vám tento príspevok niekto napísal, mali ste problém prečítať zložitejšie, viacslabičné slová a znížili ste sa k osobnej reakcii na pani Blahovú, ktorá dlhodobo vysoko odborne argumentuje. A ak je niekto v parlamente, kto obhajuje práva detí, tak je to, je to práve ona. Ak vám krivdím, tak sa vám ospravedlňujem a budem rada, ak svoje odborné znalosti preukážete v krajskom zastupiteľstve, kde sa takisto rieši deinštitucionalizácia, áno, je to naozaj ťažké slovo, ale je veľmi ťažké aj tým, ako bude vyzerať vo vašom podaní, na čo si teda veľmi rada počkám, pretože je to v absolútne dezolátnom stave, celá, celá sociálna oblasť od vrchu až dole. (Reakcia z pléna.)
Zmajkovičová, Renáta, podpredsedníčka NR SR (2013-03-15):
Ďalší v rozprave vystúpi, faktická poznámka, nech sa páči, pán poslanec Matovič s reakciou.
Dostál, Ondrej, poslanec NR SR (2010-10-19):
Pán poslanec Rafaj, použili ste zaujímavú metaforu so slepým črevom, ktoré začalo hnisať, myslím si, že je to výstižné, ale nie je to novela, ktorá je slepým črevom, ktoré začalo hnisať, ale samotný zákon o štátnom jazyku je slepým črevom, ktoré začalo hnisať. Opakujem, zákon o štátnom jazyku, nie slovenský jazyk, aby ste nedezinterpretovali to, čo hovorím a všetci dobre vieme, čo sa robí v situáciách, keď slepé črevo začne hnisať. Spomínali ste tu historické príklady prenasledovania za používanie slovenského jazyka. Naozaj celkom nerozumiem. Naozaj nevidím v tejto snemovni jediného človeka, ktorý by prenasledoval, alebo chcel prenasledovať kohokoľvek za používanie štátneho jazyka, a ak tie príklady, historické, ktoré ste spomínali z obdobia maďarizácie, majú nejakú analógiu v súčasnosti, tak sú to práve snahy postihovať niekoho za používanie jazyka prostredníctvom pokút, ktoré ste vy zaviedli, žiadnu inú analógiu tu tieto snahy nemajú, pretože nikto nechce zakazovať, alebo prenasledovať niekoho za používanie slovenského jazyka. A posledná vec, ktorej som teda nerozumel, priznám sa, lebo ste to povedali skoro ako dve vety za sebou, jednak, že by sme mali uplatňovať reciprocitu vo vzťahu k Maďarsku a vzápätí ste povedali, že v Maďarsku menšiny takmer vymizli. Čo ste tým teda chceli povedať, že bolo by fajn, keby menšiny vymizli aj na Slovensku?
B. Bugár, podpredseda NR SR: (2002-06-27):
Dávam slovo určenému spoločnému spravodajcovi z výboru pre verejnú správu poslancovi Romanovi Vavríkovi a prosím ho, aby informoval Národnú radu o výsledku rokovania výborov, ako aj o návrhu gesčného výboru. Nech sa páči, pán poslanec. R. Vavrík, poslanec: Vážený pán podpredseda Národnej rady, vážený pán podpredseda vlády, pán minister vnútra, kolegyne, kolegovia, dovoľte mi, aby som z poverenia Výboru Národnej rady Slovenskej republiky pre verejnú správu ako gestorského výboru pri rokovaní o vládnom návrhu zákona, ktorým sa mení a dopĺňa zákon č. 315 o Hasičskom a záchrannom zbore a tiež sa mení zákon č. 314 o ochrane pred požiarmi, podal v súlade § 79 ods. 1 zákona Národnej rady o rokovacom poriadku túto správu, spoločnú správu výborov Národnej rady o prerokovaní uvedeného návrhu zákona. Národná rada svojím uznesením č. 2160 z 21. mája tohto roku pridelila vládny návrh zákona, ktorým sa mení a dopĺňa zákon č. 315/2001 Z. z. a mení zákon č. 314/2001 Z. z. o ochrane pred požiarmi, na prerokovanie piatim výborom Národnej rady Slovenskej republiky, a to ústavnoprávnemu výboru, výboru pre financie, rozpočet a menu, výboru pre verejnú správu, výboru pre sociálne veci a bývanie a výboru pre obranu a bezpečnosť. Všetky výbory, ktoré som spomenul a ktorým bol návrh pridelený, prerokovali predmetný návrh zákona v lehote, ktorá bola určená uznesením Národnej rady. Gestorský výbor nedostal do 18. júna tohto roku žiadne stanoviská poslancov, ktorí nie sú členmi výborov, ktoré tento návrh prerokovali, resp. ktorým bol pridelený. Ďalej vládny návrh, ktorým sa mení a dopĺňa zákon č. 315 o Hasičskom a záchrannom zbore a mení sa zákon o ochrane pred požiarmi (tlač 1508), všetky výbory Národnej rady, ktoré prerokovali tento návrh, odporúčajú Národnej rade ho schváliť s pozmeňujúcimi a doplňujúcimi návrhmi, ktoré sú uvedené v časti IV spoločnej správy. Pán predsedajúci, toľko zo spravodajstva výboru pre verejnú správu. Poprosím vás, aby ste otvorili rozpravu. Ďakujem za slovo.
Laššáková, Jana, podpredsedníčka NR SR (2013-11-27):
Pán spravodajca? Áno, nech sa páči.
M. Urbáni, poslanec: (2010-06-10):
A takisto podporujem pani Kramplovú v tom, že miesto politickej reklamy treba tie peniaze dať na rezervný fond, ktorý sa použije pre obyvateľov. Ale mal by ísť signál aj do Európy a tento princíp by sa mal prijať aj v Európskej únii, pretože tie miliardy, ktoré sa míňajú zbytočne na politickú reklamu, môžu byť použité pre občanov aj Slovenska, aj Európskej únie. Ďakujem pekne.
B. Bugár, podpredseda NR SR: (2003-06-25):
Prosím poverenú členku výboru pre obranu a bezpečnosť poslankyňu Máriu Majdovú, aby podala správu o výsledkoch prerokovania tohto materiálu vo výboroch Národnej rady. M. Majdová, poslankyňa: Vážený pán predsedajúci, vážený pán minister, vážená snemovňa, dovoľte, aby som predložila správu o prerokovaní správy o bezpečnostnej situácii Slovenskej republiky za rok 2002 vo výboroch. Predseda Národnej rady pridelil tento materiál na prerokovanie Výboru Národnej rady Slovenskej republiky pre verejnú správu, ďalej, Výboru Národnej rady pre obranu a bezpečnosť a Výboru Národnej rady pre ľudské práva, národnosti a postavenie žien. Zároveň ako gestorský výbor určil predseda Národnej rady výbor pre obranu a bezpečnosť. Všetky uvedené výbory Národnej rady správu prerokovali, zobrali ju na vedomie a odporučili Národnej rade vziať ju na vedomie. Gestorský výbor, výbor pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tejto správy. Pán predsedajúci, prosím vás, otvorte rozpravu.
Danko, Andrej, predseda NR SR (2017-12-06):
S reakciou pani poslankyňa Verešová.
Takáč, Richard, poslanec NR SR (2022-05-03):
Ďakujem veľmi pekne, pán predsedajúci. Dámy a páni, koaliční poslanci, tak ešte raz ma dobre počúvajte. Zavádzate bezprecedentné kroky. To, že vás riadi chobotnica, mafiánska chobotnica, ktorú riadi Mikulec, Heger, Matovič, Lipšic a ďalší, kde ste si teraz odsúhlasili rokovanie po 19. hodine non-stop, lebo si dávate večer príspevky s pohárikmi, štrngáte si, tešíte sa na to, ako tuto budete hlasovať za to, že chcete kolúzne stíhať predsedu najsilnejšej parlamentnej opozičnej strany, chcete ho dostať do väzby len preto, lebo sa ho bojíte, bojíte sa jeho tlačových konferencií a idete ho kolúzne stíhať väzobne za to, že váš predseda OĽANO Matovič a bývalý predseda ZA ĽUDÍ Kiska sú daňoví podvodníci, dámy a páni. A to si nevymýšľame, to je preukázateľné. Kiska je obžalovaný a Matovič má jediné šťastie, a to to, že je to premlčané. Dámy a páni, môžete sa usmievať, koľko chcete, ale karma je zdarma a vy to dobre viete. Všetko sa vám vráti, to, čo robíte a robíte neskutočné kroky. Robíte neskutočné kroky a ja pevne verím, že občania na Slovensku vidia, čo sa v skutočnosti deje a nás takýmto spôsobom určite nezastavíte. Môžete si byť istí a ja pevne verím, že všetko v skutočnosti vyjde na povrch a všetci sa dozvedia tú skutočnú realitu. A vidíme to denno-denne. Viete, právnika kolúzne stíhať, väzobne len preto, aby nemohol obhajovať niektorých predstaviteľov, lebo to neviete obhájiť na súde, tak musíte likvidovať právnikov. Nič iné. Katastrofa.
Pellegrini, Peter, predseda NR SR (2015-11-25):
Samozrejme, prerušíme rokovanie. Nebudeme ďalej pokračovať v rokovaní. Čakáme vás ráno o deviatej hodine, aby ste mohli dokončiť svoje vystúpenie. Po ňom sa ešte pripraví pán poslanec Viskupič. Takže prerušujem rokovanie. Želám vám všetkým príjemný večer a ráno o deviatej budeme pokračovať v rozprave k tomuto bodu. (Prerušenie rokovania o 19.00 hodine.)
Grendel, Gábor, podpredseda NR SR (2021-03-19):
Ako posledný s faktickou poznámkou pán poslanec Mizík.
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 128, za 125, proti nikto, zdržali sa 1, nehlasovali 2. Konštatujem, že sme schválili návrh novely zákona č. 340/212 Z. z. o úhrade za služby verejnosti poskytované Rozhlasom a televíziou Slovenska. Ďalej pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 448/2008 Z. z. o sociálnych službách, tlač 455, bod 28 schváleného programu. Poprosím pani poslankyňu Krištúfkovú, ktorú určil navrhnutý gestorský výbor pre sociálne veci, aby hlasovanie uviedla. Nech sa páči. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 455.]
M. Číž, podpredseda NR SR: (2007-03-28):
(Hlasovanie.) Prítomných 135 poslancov, za návrh 109 poslancov, zdržalo sa 24 poslancov, nehlasovali 2 poslanci. Konštatujem, že tento návrh sme schválili. Teda pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či chce niekto podať návrhy v zmysle § 85 zákona o rokovacom poriadku? Ak nie, vyhlasujem rozpravu za skončenú. Nech sa páči, pán spravodajca.
Paška, Pavol, predseda NR SR (2013-12-18):
Vyhlasujem rozpravu za skončenú. Pán navrhovateľ, chcete? Nech sa páči.
P. Hrušovský, predseda NR SR: (2005-06-30):
Poprosím poslancov poslaneckého klubu SDKÚ, aby sa dostavili do rokovacej sály, aby sme mohli začať hlasovať o prvom zo šiestich návrhov zákonov, ktorých prekladateľom z poverenia vlády bol pán minister zdravotníctva, to je zákon o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, tlač 1111, poradové číslo, pani profesorka Tóthová a kolegyňa, 49. Páni poslanci, ešte vás chcem poprosiť, požiadal ma pán minister vnútra, aby sme bod programu, ktorého je predkladateľom, správu o bezpečnostnej situácii v Slovenskej republike za rok 2004 neprerokovali na dnešnom rokovacom dni skôr ako po 16.30 hodine. Pán minister má neodkladné povinnosti a poprosil ma. Ja som konzultoval aj s predsedom branno-bezpečnostného výboru, aj so spoločným spravodajcom pánom poslancom Polkom, súhlasili s takýmto postupom. Je, páni poslanci, z vašej strany súhlas? (Súhlasná reakcia pléna.) Ďakujem pekne. Poprosím pána poslanca Novotného, aby z poverenia výboru pre zdravotníctvo predložil Národnej rade návrhy hlasovaní k prerokúvanému návrhu vlády na zmenu a doplnenie zákona o zdravotnej starostlivosti. Pán poslanec Novotný, nech sa páči, máte slovo. Nech sa páči, pán poslanec Novotný. (Ruch v sále.) Páni poslanci, prosím vás, už čakáme desať minút. Nech sa páči, pán poslanec Novotný. (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z. , tlač 1111.)
B. Bugár, podpredseda NR SR: (2004-03-04):
(Hlasovanie.) Prítomných 142, za návrh 141, zdržal sa 1 poslanec. Konštatujem, že tento návrh zákona sme schválili.
Dzurinda, Mikuláš, minister zahraničných vecí SR (2011-03-30):
Vážený pán predseda parlamentu, panie poslankyne, páni poslanci, prihlásil som sa celkom otvorene, poviem, priateľsky, preto, lebo máme záujem, vládna koalícia, tento zákon ešte trošku skvalitniť a požiadal ma o to môj kolega Miškov. Takže prijmite to, prosím, v dobrom úmysle, že vystúpi ešte jeden či dvaja páni poslanci, ktorí chcú predložiť doplňujúce a pozmeňujúce návrhy, ktoré by mali viesť ku skvalitneniu zákona. Ďakujem veľmi pekne.
Bagačka, Michal, poslanec NR SR (2015-06-30):
Ďakujem. Teraz pristúpime k hlasovaniu o návrhoch z rozpravy. Dajte, prosím, hlasovať o pozmeňujúcom návrhu pána poslanca Kondróta.
Gál, Gábor, poslanec NR SR (2017-05-09):
Ďakujem za slovo. Vážený pán minister, vážené kolegyne, kolegovia, dovoľte, aby som poinformoval o predmetnom vládnom návrhu zákona, vo výboroch Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov. Výbor Národnej rady Slovenskej republiky pre obranu a bezpečnosť ako gestorský výbor návrh zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku spoločnú správu výborov Národnej rady Slovenskej republiky. Národná rada Slovenskej republiky uznesením č. 513 z 23. marca 2017 pridelila vládny návrh zákona o dobrovoľnej vojenskej príprave ústavnoprávnemu výboru a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výboru, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Ústavnoprávny výbor Národnej rady Slovenskej republiky uznesením č. 199 z 2. mája 2017 odporučil Národnej rade Slovenskej republiky vládny návrh zákona schváliť. Výbor Národnej rady Slovenskej republiky pre obranu a bezpečnosť uznesením č. 72 z 2. mája 2017 odporučil Národnej rade Slovenskej republiky vládny návrh zákona schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade vládny návrh zákona schváliť. Gestorský výbor určil spoločného spravodajcu výboru pána poslanca Gábora Gála vystúpiť na schôdzi Národnej rady Slovenskej republiky k uvedenému návrhu zákona v druhom čítaní a v treťom čítaní a predniesť spoločnú správu výborov, ako aj odôvodniť návrh stanoviska gestorského výboru. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 78 na svojej 28. schôdzi. Prosím, pán predsedajúci, aby ste otvorili k tomuto bodu rozpravu.
Novotný, Viliam, poslanec NR SR (2014-11-08):
Ďakujem pekne. Nemám procedurálny návrh.
F. Tóth, minister kultúry SR: (2005-06-21):
Keďže súčasná legislatíva neupravuje mechanizmus automatickej valorizácie platov duchovných v závislosti od vývoja životnej úrovne, predkladaná novela navrhuje stanoviť mechanizmus valorizácie základných platov duchovných o rovnaké percento a v rovnakom termíne, ako sa zvýši základná stupnica platových taríf zamestnancov pri výkone prác vo verejnom záujme. Zvolený mechanizmus navrhlo ministerstvo práce, sociálnych vecí a rodiny ako optimálne riešenie. Novelizácia zákona okrem zapracovania valorizačného mechanizmu navrhuje aj aktualizáciu niektorých ustanovení a vypustenie niektorých obsolétnych paragrafov platného znenia zákona. Predpokladaná miera valorizácie na rok 2006 je 6 %, na rok 2007 5 %, na rok 2008 5 %. Odhadované zvýšenie výdavkov by v prípade schválenia tejto novely zákona predstavovalo v roku 2006 19 mil. korún, 2007 37 mil. korún, 2008 41 mil. korún. Zmienený princíp valorizačného mechanizmu sa navrhuje zapracovať do zákona č. 218/1949 Zb. v znení neskorších predpisov, ktorý patrí medzi základné právne predpisy konfesného systému Slovenskej republiky. Na základe uvedeného zákona štát poskytuje cirkvám a náboženským spoločnostiam prostriedky na platy duchovných, odvody do fondov a čiastočne na prevádzku ústredí cirkví a biskupských úradov. Prostredníctvom rozpočtovej kapitoly ministerstva kultúry je v roku 2005 vyčlenených na tieto účely pre cirkvi a náboženské spoločnosti celkovo 875 mil. korún. Priemerná mzda duchovného poskytnutá z prostriedkov štátneho rozpočtu dosiahne v roku 2005 cca 12-tisíc korún. V roku 2004 bolo z prostriedkov štátneho rozpočtu financovaných celkovo 3 209 duchovných. Vážené pani poslankyne, vážení páni poslanci, dovoľujem si vás poprosiť o schválenie tohto návrhu zákona a posunutie do druhého čítania. Ďakujem.
Laššáková, Jana, podpredsedníčka NR SR (2014-02-05):
Na vystúpenie pána poslanca s faktickou poznámkou pani poslankyňa Žitňanská. Končím možnosť prihlásiť sa s faktickými poznámkami. Nech sa páči, pani poslankyňa.
Hort, Milan, podpredseda NR SR (2011-05-24):
Ďalej s faktickou poznámkou je prihlásený pán poslanec Andrej Kolesík. Nech sa páči.
Zmajkovičová, Renáta, podpredsedníčka NR SR (2014-10-23):
Kolegyne, kolegovia, budeme pokračovať v prerušenej interpelácii pána poslanca Hlinu. Nech sa páči, pán poslanec Hlina, pokračujte. A poprosím kolegov poslancov, ktorí nechcú sa zúčastniť interpelácií a zostať v sále, tak aby diskutovali mimo rokovaciu sálu. Ďakujem. (Pokračovanie bodu interpelácie poslancov .)
Blanár, Juraj, podpredseda NR SR (2022-12-19):
Pán poslanec Suja s faktickou poznámkou.
Krištúfková, Petra, poslankyňa NR SR (2019-09-20):
Mrzí ma, že tu opäť neprichádza k žiadnej debate. Pán predkladateľ sa k nej neprihlásil. Nediskutuje, neodpovedá na moje otázky, takže zase mám pocit, že tento návrh nebude konštruovaný tak, aby naozaj týmto matkám pomohol. Ďakujem.
R. Rafaj, poslanec: (2007-10-29):
Po druhé. Oceňujem, že hovoríte o kvalite zdravotníctva a poskytovania zdravotnej starostlivosti, o ktorú nám primárne všetkým určite ide. Len keď sa pozriem na výškové moderné budovy, kde sa zhodnocujú peniaze, keď vidím nové moderné, luxusné budovy, kde sedí manažment poisťovní, a keď prídem do štátnej nemocnice na Americkom námestí alebo vidím, v akom stave chátrajú budovy, kde sa zachraňujú životy ľudí, tak potom mi vychádza, že buď niekde v tomto systéme je čierna diera, alebo samotný tento náš hodnotový systém je chorý. Vyliečme systém a potom môžeme liečiť pacienta.
Kollár, Boris, predseda NR SR (2022-03-15):
Prosím, aby sme si uctili pamiatku Ľuba Romana minútou ticha. (Minúta ticha.) Ďakujem. Teraz pristúpime k rokovaniu 60. schôdze Národnej rady. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 120 poslancov, teda Národná rada je schopná sa uznášať a môžeme pokračovať v rokovaní. Teraz zaznie štátna hymna Slovenskej republiky. (Štátna hymna Slovenskej republiky.) Na 60. schôdzi Národnej rady budú overovateľmi poslanci Peter Vons a Eduard Kočiš. Náhradníkmi budú poslanci Petra Hajšelová a Peter Šuca. Na dnešnom rokovacom dni o ospravedlnenie požiadali poslanci Roman Foltin, Peter Kremský, Ján Mičovský, Radovan Sloboda, Jana Vaľová, Milan Vetrák a Viliam Zahorčák. O ospravedlnenie z dôvodu práceneschopnosti požiadala pani poslankyňa Ľubica Laššáková. Nábrh... návrh programu schôdze vám bol rozdaný. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj dve správy príslušných inštitúcií predložené v súlade s platnými zákonmi, ktoré na návrh gestorských výborov uvedú ich prekladatelia, ako sú uvedení v návrhu programu. Na to, aby mohli tieto materiály uviesť a vystúpiť v rozprave je potrebný súhlas Národnej rady. Navrhujem, aby sme tento súhlas, ako aj súhlas so skrátením lehoty na prerokovanie návrhov zákonov, o ktorých gestorské výbory rokovali, dnes vyslovili schválením programu ako celku, pokiaľ niekto nepredloží iný návrh. Pristúpme k schvaľovaniu návrhu programu 60. schôdze. Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne, písomne pred začatím schôdze, aby ste sa prihlásili a tieto návrhy predniesli. Nech sa páči, pán poslanec Takáč.
P. Hrušovský, predseda NR SR: (2004-12-01):
R. Vavrík, poslanec: Návrh je taký, aby sme na základe § 73 ods. 3 písm. c) pokračovali o návrhu v druhom čítaní, aby sme posunuli tento návrh zákona do druhého čítania.
Jurinová, Erika, podpredsedníčka NR SR (2013-06-20):
Všetko? Ďakujem pekne, pán poslanec. Dávam slovo pánovi poslancovi Mihálovi. Nech sa páči.
Bugár, Béla, podpredseda NR SR (2019-06-27):
Pán poslanec, no už ste prihlásený. Nech sa páči, doplňujúca otázka.
Grendel, Gábor, podpredseda NR SR (2023-06-21):
Pán poslanec Eduard Kočiš.
Zmajkovičová, Renáta, podpredsedníčka NR SR (2013-04-16):
S reakciou pán poslanec Uhliarik.
Hraško, Igor, poslanec NR SR (2013-10-22):
Ďakujem pekne, pani predsedajúca. Lojzo Hlina je jeden z poslancov, ktorý vie presne pomenovať veci a vie v tom nájsť aj tie zádrhy alebo tie zákutia, pre koho sú veci prichystané. A ja len poviem alebo ho doplním, že áno, toto všetko sú chystané financie pre svojich. Ja už som tu niekoľkokrát v rozpravách povedal k podobným zákonom, že je treba urobiť systémový krok na podporu úplne všetkých obyvateľov Slovenska. Všetkým občanom dať možnosť, aby si mohli niečo ušetriť, to znamená, že poďme ich podporiť v rámci energetickej politiky, aby používali efektívnejšie zariadenia, aby používali biomasu na kúrenie, aby si postavili solárne kolektory, termočlánky, prípadne ďalšie, ďalšie veci. Ale tuná sa nič také nedeje, toto sú všetko podpory, ktoré podporujú tých veľkých, tých veľkých, ktorí sa niekedy na niečom nabalili, mohli si postaviť, aby sme im to ešte uľahčili, aby náhodou neboli škodní, tak im ideme ešte aj garantovať výkup. To je ohromné riešenie, ale opäť len pre skupinu vyvolených, čo mňa neskutočným spôsobom hnevá. Určite nie som sám, ale, žiaľ, 83 poslancov tu za to zahlasuje a my naozaj nemôžeme urobiť absolútne nič. A podobným systémom sa idú robiť aj, ide aj robiť aj podpora z ďalších energetických zdrojov a to sú malé vodné elektrárne. Ideme si zahltiť Hron, ideme si zahltiť Malý Dunaj len preto, že niekto potrebuje popredať betón, niekto tam potrebuje postaviť elektrárne, z ktorých bude mať garantovanú cenu. To nič, že zhumpľujeme prírodu, že si zhumpľujeme prostredia pre cestovný ruch, ktoré by nám mohli pomáhať aj v zamestnanosti, aj v rozvoji ďalších aktivít tohto celého, nie, my ideme napchať do gágora peniaze tým, ktorí sú pre nás tí vyvolení.
Glenda, Tibor, poslanec NR SR (2012-09-11):
Pán predseda, keďže sme odhlasovali pozmeňujúce a doplňujúce návrhy a všetky body zo spoločnej správy, mám splnomocnenie gestorského výboru odporučiť hlasovať o tom, že prerokovaný vládny návrh zákona prerokujeme v treťom čítaní.
Valášek, Tomáš, poslanec NR SR (2023-01-31):
Vďaka, pán predseda. Môžete presne upresniť, tak aby bolo úplne jasné. Rokovací poriadok hovorí jasne, na váš návrh vieme späť vrátiť do rokovania a do rokovacieho poriadku, pardon, do programu schôdze zákon aj v prípade, že bol stiahnutý späť pred šiestimi mesiacmi. Vy ste však dali hlasovať o mojom návrhu, čím ste nenaplnili potreby, ktoré vyplývajú z ods. č. 4 § 96 rokovacieho poriadku, lebo stále ste nedali hlasovať o tom, že môže byť zaradený bod pani Záborskej do programu tejto schôdze.
Laurenčík, Milan, podpredseda NR SR (2021-05-12):
Ďakujem, prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Herákovi.
Sabo, Michal, poslanec NR SR (2024-01-24):
Ďakujem kolega, musím úprimne povedať, že toto bol stand-up, ktorý som v živote potreboval, bez toho, aby som o tom vedel, takže ďakujem veľmi pekne za vaše vystúpenie. Hovorili ste v ňom, že politici bývajú tam, na čo si nezarobili? Dobre si spomínam, tak ste povedali? Tak len také malé poopravenie. Pán Pellegrini, býva pod kopcom, pod hradom, asi zle kradol. Aj keď vlastne tie škatule od šampanského, neviem, neviem... No a pýtali ste sa vo svojom vystúpení, že čo po nich ostane, tak ostane po nich Dankov 30-metrový stožiar, ostane po nich spálená krajina – aj vypílená ešte pred tým, ako zhorí, ostane po nich kapitálna hanba. A mňa tak prefackala hanba v tom momente, keď vlastne na vaše vystúpenie v reakcii padla tá perfídna, hlúpa otázka, že čo vaša vláda s touto krajinou spravila za tri a pol roka. Tak ja sa pýtam, že čo s touto krajinou spravili tri vlády SMER-u a čo s tou krajinou spraví štvrtá vláda SMER-u.
Laššáková, Jana, podpredsedníčka NR SR (2014-09-10):
Pán poslanec Hlina, nech sa páči. (Potlesk.)
Přidal, Alojz, poslanec NR SR (2014-02-05):
Pán kolega Mihál, ja by som vám chcel poďakovať za to, že ste ako prvý sa odvážili ako pomenovať ten problém, kde to vlastne začalo. Pozrite sa, ja som čakal, že bude na vás reagovať pán kolega Pollák. On zase prišiel sem, pousmieval sa, zahlasoval a odišiel. On sem prišiel so zákonom, ktorý je zrejme protiústavný, po roku tej svojej práce. Jednoducho toto podľa mňa ako nie je normálne a ja som čakal, že hlavne on sa vyjadrí k tomuto, že prečo to celé takto ako skončilo. Jednoducho veď on je ten, ktorý má pomáhať Kaliňákovi túto problematiku riešiť. Tak mal prísť s tým alebo mal povedať Kaliňákovi, ja to neviem riešiť bez toho, že by sme zmenili ústavu, a my všetci alebo väčšina, predpokladám, že by sme tú ústavu ako riešili. Ale pousmievať sa, zahlasovať, odísť a nereagovať, tak to sa mi zdá naozaj nepatričné. Ďakujem.
Sulík, Richard, predseda NR SR (2011-03-29):
Dobre. Tak ďakujem vám pekne. Dáme to všetko na papier a doručíme. Ďakujem. Pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a dopĺňa zákon č. 145/1995 Z. z. o správnych poplatkoch, tlač 116. Pán minister Lipšic sa chce prihlásiť do rozpravy, čím rozpravu opätovne otváram k tomuto bodu, tlač 116. (Rokovanie o vládnom návrh zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 116.)
Hort, Milan, podpredseda NR SR (2011-07-07):
Ja sa chcem spýtať, či mienite pokračovať, alebo nie vo svojom vystúpení. Je to... (Prerušenie predsedajúceho poslancom.)
Sulík, Richard, predseda NR SR (2010-10-14):
Ďakujem pekne. Pán Jasaň, nech sa páči.
A. Belousovová, podpredsedníčka NR SR: (2007-09-19):
Pán poslanec Gál, faktická poznámka.
Blaha, Ľuboš, podpredseda NR SR (2024-01-19):
Pán poslanec Martin Dubéci, nech sa páči.
Laurenčík, Milan, podpredseda NR SR (2021-05-05):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Do rozpravy sa prihlásil navrhovateľ. Nech sa páči, máte slovo.
Glváč, Martin, podpredseda NR SR (2017-12-08):
Pán poslanec Baránik, poprosím vás.
Mazurek, Milan, poslanec NR SR (2020-07-24):
(Rečník nepokračuje v prejave na protest voči neprítomnosti predsedu vlády na rokovaní mimoriadnej schôdze NR SR. Počas rečníkovho protestu k rečníckemu prichádzali a odchádzali poslanci, momentálne ich je päť vrátane rečníka. Zaznenie gongu. Ruch v sále.)
Paška, Pavol, predseda NR SR (2013-11-29):
(Hlasovanie.) 136 prítomných, 101 za, 34 sa zdržalo, 1 nehlasoval. Návrh sme, tieto body sme schválili.
Paška, Pavol, predseda NR SR (2013-03-26):
Hlasujeme. (Hlasovanie.) 130 prítomných, 60 za, 3 proti, 67 sa zdržalo. Návrh sme neschválili.
Šeliga, Juraj, podpredseda NR SR (2021-02-04):
Musím povedať, pán podpredseda vlády, keď čítate tú odpoveď pána premiéra, znie to naozaj inak, nebudem vám klamať, ale, samozrejme, nebudem to nijako ďalej rozoberať. Veľmi pekne vám ďakujem, pán podpredseda.